laion/Wikipedia-Exotic huggingface dataset:
קבוצת ארמיות בהם-ארמולי

קבוצת ארמיות פון בהם-ארמולי של הצבא האוסטרו-הונגרי, הייתה קבוצת ארמיות אוסטרו-הונגרית שפעלה במלחמת העולם הראשונה. קבוצת הארמיות הוקמה ב-19 בספטמבר 1915, וכמפקדה מונה אדוארד פון בהם-ארמולי שעל שמו היא נקראה. הארמייה כללה שתי ארמיות של הצבא האוסטרו-הונגרי, וארמייה אחת של צבא הקיסרות הגרמנית. בקיץ 1916 ניסתה קבוצת הארמיות לבלום ללא הצלחה את מתקפת ברוסילוב, וביולי 1917 בלמה בהצלחה את מתקפת קרנסקי. לאחר מכן ב-3 באוגוסט כבשה בסיוע כוחות גרמניים את צ'רנוביץ. ב-31 בינואר 1918 קודם פון בהם ארמולי לדרגת גנרלפלדמרשל, ולאחר מכן השתתפה הקבוצה ב"מבצע אגרוף" שבמסגרתו פלשו כוחות גרמניים ואוסטרו-הונגריים לאוקראינה. ב-3 במרץ 1918 נחתם חוזה ברסט-ליטובסק, וב-16 במאי הוחלט על פירוק קבוצת הארמיות. בעקבות כך פרש פון בהם-ארמולי מהצבא. הארמייה השנייה (האימפריה האוסטרו-הונגרית) - הייתה גם כן תחת פיקודו האישי של פון בהם-ארמולי הארמייה השלישית (האימפריה האוסטרו-הונגרית) ארמיית הדרום (האימפריה הגרמנית) הצבא האוסטרו-הונגרי במלחמת העולם הראשונה (באנגלית)
קבוצת ארמיות דרום טירול

קבוצת ארמיות דרום טירול של הצבא האוסטרו-הונגרי, הייתה קבוצת ארמיות אוסטרו-הונגרית שפעלה במלחמת העולם הראשונה. קבוצת הארמיות הוקמה ב-1 במרץ 1917, וכמפקדה מונה קונרד פון הצנדורף, לשעבר הרמטכ"ל. הקבוצה גם נקראה "קבוצת ארמיות קונרד" על שם מפקדה. באביב 1918 ספגה הקבוצה מכה קשה בקרב מונטה גראפה ונגרמו לה אבדות כבדות. ב-15 ביולי 1918 הודח פון הצנדורף מתפקידו, והוחלף ביוזף אוגוסט, ארכידוכס אוסטריה, שתחת הנהגתו כונתה הקבוצה "קבוצת ארמיות הארכידוכס יוזף". ב-26 באוקטובר 1918 בעיצומו של קרב ויטוריו ונטו מסר יוזף את הפיקוד על קבוצת הארמיות לגנרל אלכסנדר פון קרובטין, שפיקד עליה עד סוף המלחמה. הארמייה ה-10 הארמייה ה-11 קונרד פון הצנדורף (1 במרץ 1917 - 15 ביולי 1918) יוזף אוגוסט, ארכידוכס אוסטריה (15 ביולי 1918 - 26 באוקטובר 1918) אלכסנדר פון קרובטין (26 באוקטובר 1918 - 3 בנובמבר 1918) הצבא האוסטרו-הונגרי במלחמת העולם הראשונה (באנגלית)
ראש המטה הכללי הרוסי

ראש המטה הכללי הרוסי (ברוסית: Начальник Генерального штаба Вооружённых Сил Российской Федерации, НГШ ВС России) הוא הדרג הפיקודי העליון בכוחות המזוינים של רוסיה. הוא נתון למרותו של נשיא רוסיה, משמש המפקד העליון וכפוף ישירות לשר ההגנה. הוא קצין בדרגת גנרל הצבא ומכהן כסגן שר ההגנה הרוסי. תפקידי הרמטכ"ל הרוסי הם: ניהול מבצעי של הכוחות המזוינים; ארגון הכוחות המזוינים בעת מלחמה; תיאום פעילות הארגונים הפדרליים של הרשות המבצעת בענייני צבא; בדיקת המוכנות הצבאית ופיקוח על גיוס היחידות; הצעת שינויים להסכמים צבאיים בין-לאומיים שעליהם חתום הצבא; אחריות על שינויים מבניים בצבא; מתן המלצות לשר ההגנה לפיטור ומינוי קצינים V.I. Feskov, K.A. Kalashnikov, V.I. Golikov, The Soviet Army in the Years of the Cold War 1945–91, Tomsk University Publishing House, Tomsk, 2004 (for Soviet era list of CGSs). מדיה וקבצים בנושא ראש המטה הכללי הרוסי בוויקישיתוף סמכויות ראש המטה הכללי, אתר משרד ההגנה הרוסי (ברוסית) Руководство Генерального штаба — глава IV Положения «О Генеральном штабе ВС России»
בנישו

האם התכוונתם ל... ברת בנישו-אבולקר – סופרת, מחזאית ומשוררת אלג'יראית ריימון בנישו – פילוסוף אלג'יראי
הארמייה השמינית (האימפריה הרוסית)

הארמייה השמינית (ברוסית: 8-я армия) של צבא האימפריה הרוסית, הייתה ארמייה רוסית שפעלה במלחמת העולם הראשונה. הארמייה הוקמה עם פרוץ מלחמת העולם הראשונה בשנת 1914, ולמפקדה מונה אלכסיי ברוסילוב. הארמייה פלשה לגליציה שהשתייכה לאימפריה האוסטרו-הונגרית (המערכה בגליציה), ובמהרה הצליחה להתקדם כ-150 קילומטר בתוך שטחי גליציה. ניצחונם של כוחות מדינות המרכז בשאר החזית המזרחית הכריחו את ברוסילוב לסגת לאחור למרות התקדמותו. על ניצחונותיו המרשימים קיבל את אות מסדר גאורגיוס הקדוש מדרגה רביעית ושלישית. בתחילת 1915 המשיכה הארמייה בקרבות מול כוחות אוסטרו-הונגרים ואף זכתה לניצחונות משמעותיים. הארמייה עברה את הרי הקרפטים ועלתה על הדרך לתקיפת הונגריה. הצאר ניקולאי השני ביקר את הארמייה השמינית והעלה את ברוסילוב בדרגה. פעם נוספת, תבוסה של ארמיות רוסיות אחרות בחזית במהלך מתקפת גורליצה-טרנוב הכריחה את ברוסילוב לסגת כחלק מנסיגה כללית של הצבא הרוסי (הנסיגה הגדולה). עד לספטמבר הארמייה השמינית נסוגה כ-180 קילומטר אל עבר אזור טרנופול. הארמייה הועברה ללחימה ברומניה, וביולי 1917 ספגה אבדות כבדות במתקפת קרנסקי. היא פורקה יחד עם כל צבא האימפריה ב-1918. גנרל חיל הפרשים אלכסיי ברוסילוב (28 ביולי 1914 - 17 במרץ 1916) גנרל חיל הפרשים אלכסיי קלאדין (17 במרץ 1916 - 29 באפריל 1917) גנרל חיל הרגלים לאוור קורנילוב (29 באפריל 1917 - 10 ביולי 1917) לוטננט גנרל ולדימיר צ'רמיסוב (10 ביולי 1917 - 25 ביולי 1917) לוטננט גנרל מיכאיל סוקווין (25 ביולי 1917 - 17 באוקטובר 1917) לוטננט גנרל מיקולה יונאקיב (17 באוקטובר 1917 - עד הפירוק) החזית המזרחית במלחמת העולם הראשונה
פיט פלטהאוזן

פיט הוברטוס פלטהאוזן (בהולנדית: Piet Hubertus Velthuizen; נולד ב-3 בנובמבר 1986) הוא כדורגלן עבר הולנדי ששיחק בעמדת השוער. פלטהאוזן ערך את הופעת הבכורה שלו בוויטסה ארנהם ב-31 בדצמבר 2006 בתיקו 2-2 נגד ווילם II. אחרי עונה על הספסל, בעונת 2007/2008 הפך לשוער הראשון של הקבוצה וגילה בה יכולת טובה שהובילה להארכת חוזהו עד לשנת 2011. בקיץ 2010 הצטרף להרקולס, העולה החדשה לליגת העל הספרדית ל-3 שנים, בה שימש כשוער שני ושיחק במדיה 3 משחקי ליגה בלבד. אחרי עונה אחת חזר לוויטסה. במהלך עונת 2014/2015 איבד פלטהאוזן את מקומו בהרכב לאלוי רום הצעיר עקב פציעות חוזרות. במהלך קיץ 2016 חתם בהפועל חיפה. בקיץ 2017 חתם באומוניה ניקוסיה מליגת העל הקפריסאית. באוגוסט 2018 פלטהאוזן חתם באלקמאר. ב-10 בפברואר 2020, פלטהאוזן חתם בטלסטאר ספורטקלאב. ב-26 בפברואר 2021 חתם בפורטונה סיטארד עד לסוף העונה. ב-21 במרץ 2008 זומן לראשונה לסגל נבחרת הולנד לקראת משחק ידידות נגד אוסטריה. פלטהאוזן השתתף עם הנבחרת באולימפיאדת בייג'ינג בה שימש בתור שוער שני עבור קנת' ורמר. ב-5 בספטמבר 2009 ערך את הופעת הבכורה שלו בנבחרת במשחק ידידות נגד יפן בו ניצחה הולנד 0–3. מדיה וקבצים בנושא פיט פלטהאוזן בוויקישיתוף פיט פלטהאוזן, באתר Transfermarkt פיט פלטהאוזן, באתר Soccerway פיט פלטהאוזן, באתר WorldFootball.net פיט פלטהאוזן, באתר National Football Teams פיט פלטהאוזן, באתר FootballDatabase.eu ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
מדד יעילות (כדורסל אירופי)

מדד היעילות המשמש בכדורסל האירופי (באנגלית: Performence Index Rating, או בקיצור PIR) הוא מדד לניתוח ביצועי כדורסל המשמש ברוב תחרויות הכדורסל באירופה – במפעלים הכלל-יבשתיים כגון היורוליג והיורוקאפ, וכן במספר רב של ליגות אירופאיות ארציות או אזוריות, כולל ליגת העל הישראלית בכדורסל. נקרא גם "מדד" ו"רייטינג". ראשיתו של המדד הוא בעונת 1991 בליגת העל הספרדית בכדורסל, שהתחילה להשתמש בנוסחת המדד כדי לקבוע את מצטייני המחזור וזוכי פרס ה-MVP של הליגה. בעונת 2004 הוחלט להפסיק להשתמש במדד כקובע בנוגע לפרס ה-MVP, אך הוא המשיך לשמש ככלי לקביעת מצטייני המחזור בליגה. באותה עונה החלה היורוליג להשתמש במדד כקובע לגבי פרס ה-MVP שלה, פרס ה-MVP של שלב 16 האחרונות ופרס מצטיין המחזור, אך השימוש בו לגבי שני הפרסים הראשונים בוטל והקביעה הועברה לשיטת הצבעה בין עיתונאים. פרסי מצטייני המחזור של היורוליג והיורוקאפ עדיין מבוססים ברובם על ה-PIR. על השימוש במדד כדי לקבוע את זוכי פרסים אלו נמתחה ביקורת, כיוון שנטען שהוא לא נותן חשיבות לכל נתון אישי בפני עצמו - אלא את אותו ניקוד לכולם. המדד המתחרה, זה שמשמש בליגת ה-NBA, נותן משקל שונה לכל נתון. להלן הנוסחה לחישוב המדד, מימין לשמאל: PIR = ‏(נקודות + ריבאונדים + אסיסטים + חטיפות + חסימות + עבירות שנסחטו) - (החטאות של סלי שדה + החטאות מהעונשין + איבודים + זריקות שנחסמו + עבירות שבוצעו)‏ מדד יעילות (NBA) Wer ist der "effektivste" Spieler der BBL? - מי הם השחקנים היעילים ביותר בבונדסליגה?, schoenen-dunk.de, 20.04.2006 (בגרמנית)
מדד יעילות

האם התכוונתם ל... מדד יעילות (NBA) – מדד המשמש לניתוח ביצועי כדורסל ב-NBA מדד יעילות (כדורסל אירופי) – מדד המשמש לניתוח ביצועי כדורסל באירופה יעילות (פירושונים)
עונת 1991/1992 בליגה הלאומית בכדורסל

עונת 1991/1992 בליגה הלאומית בכדורסל הייתה עונתה ה-38 של ליגת הכדורסל הבכירה בישראל. הליגה כללה 12 קבוצות. מתכונת התחרות עם פורמט פלייאוף לא השתנה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של טוב מ-5 כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו הפועל אילת ומכבי חדרה. העונה הסדירה החלה ב-1 באוקטובר 1991 הסתיימה ב-23 במרץ 1992. לאחר הפלייאוף, העונה הסתיימה בניצחון של מכבי תל אביב בפעם ה-23 ברציפות. בהתאם לתוצאות העונה הפועל רמת השרון ובית"ר תל אביב ירדו ליגה. ג'ו דאוסן מהפועל אילת עם 27.5 סלים למשחק ו-10.7 ריבאונדים השיג בעונה הסדירה מדד הגבוה בין כל הכדורסלנים. ג'ו דאוסן מהפועל אילת היה מלך הסלים עם 27.5 סלים למשחק. דורון שפע מהפועל ירושלים היה מלך הסלים הישראלי עם 19.5 סלים למשחק גביע המדינה בכדורסל 1991/1992 מידע מאתר מנהלת הליגה
דינקו טרבוטיץ'

דינקו טרבוטיץ' (בקרואטית: Dinko Trebotić; נולד ב-30 ביולי 1990) הוא כדורגלן קרואטי המשחק בעמדת הקשר בראווניצה. טרבוטיץ' התחיל את הקריירה שלו בהיידוק ספליט בגיל 7 בה שיחק בכל קבוצות הילדים והנוער. ב-5 באוקטובר 2008 ערך את הופעת הבכורה שלו בקבוצה הבוגרת. בינואר 2009 הושאל ליונאק סיני עד לסיום העונה ובעונה שלאחר מכן הושאל לרודאש. בקיץ 2010 חזר להיידוק בה הפך לשחקן סגל קבוע ורשם 21 הופעות בליגה והבקיע שני שערים, אך עונה לאחר מכן התערער מעמדו בקבוצה ובפברואר 2012 הושאל לנ.ק. זאגרב. בקיץ 2012 טרבוטיץ' שוחרר מהיידוק וחתם בלוקומוטיבה זאגרב. עונת 2013/2014 הייתה עונת השיא של טרבוטיץ' כאשר שיחק 33 משחקים בליגה וכבש 6 שערים. בקיץ 2014 חתם ב-MOL וידי שהיא קבוצתו הראשונה מחוץ לקרואטיה. בקיץ 2016 חתם בבני יהודה תל אביב ל-3 שנים. בינואר 2017 שוחרר לאחר שגילה יכולת מאכזבת. כעבור חודש חתם בפרדריקסטאד. ביולי 2017 חזר לקרואטיה וחתם בסלאבן בלופו. ביולי 2018 חתם בדינמו מינסק הבלארוסית. בינואר 2020 הושאל לקאפושוואר. ב-1 באוגוסט 2020, טרבוטיץ' חתם בזרינסקי מוסטאר. ביוני 2021 עזב את זרינסקי מוסטאר ובאוקטובר 2021 טרבוטיץ' חתם באגילאס מהליגה הספרדית הרביעית בכדורגל. ב-27 בינואר 2022 טרבוטיץ' חתם בבוזאו מהליגה הרומנית השנייה. מדיה וקבצים בנושא דינקו טרבוטיץ' בוויקישיתוף דינקו טרבוטיץ', באתר Transfermarkt דינקו טרבוטיץ', באתר Soccerway דינקו טרבוטיץ', באתר FootballDatabase.eu עמית גולדשטיין‏, דינקו טרבוטיץ' חתם בבני יהודה: "מודה לכל האוהדים על ההודעות", באתר וואלה, 13 ביולי 2016 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דינקו טרבוטיץ'".
לוסיו מרניאו

לוסילמו פלאניו סוארס (בפורטוגזית: Lucielmo Palhano Soares; נולד ב-28 בספטמבר 1988) המוכר בכינויו לוסיו מרניאו (Lúcio Maranhão) הוא כדורגלן ברזילאי אשר משחק בעמדת החלוץ. נולד בסאו לואיס, מרניאו שבברזיל וגדל בקבוצה המקומית מרניאו. ב-2010 עבר למחלקות הנוער של הוריזונטה במדיה ערך את הופעת הבכורה שלו כשחקן בקבוצה בוגרת. במהלך שנת 2012 חתם לוסיו לשלוש שנים באראפיראקה אס"א וערך במדיה 65 משחקים בהם כבש 31 שערים. במהלך התקופה בה היה תחת חוזה באראפיראקה אס"א הושאל מרניאו לקבוצות ויטוריה ופיגיירנסה. במהלך שנת 2014 נרכש לוסיו על ידי קבוצת בורי ראם יונייטד התאילנדית במדיה ערך שבע הופעות בהן כבש שני שערים. בתחילת שנת 2015 חזר לברזיל וחתם לעונה בפורטלזה במדיה ערך 37 הופעות וכבש שבעה שערים. בעונה שלאחר מכן חתם ברגאטס וערך במדיה 35 הופעות בהן כבש 13 שערים. ב-17 ביולי 2016 חתם לוסיו בהפועל באר שבע לשלוש שנים. ב-30 ביולי ערך את הופעת הבכורה שלו בהפועל באר שבע, כאשר פתח בהרכב וכבש בניצחון 5–0 על הפועל אשקלון במסגרת גביע הטוטו. ב-12 בינואר 2017 הושאל לוסיו למ.ס. אשדוד עד לסוף העונה. ב-8 בפברואר 2017 כבש לוסיו את שער הבכורה שלו בהפסד 1–4 לבני יהודה. ב-15 ביולי 2017 חתם לוסיו באלאזיגספור הטורקית. ב-19 בדצמבר 2017 חתם לוסיו בארוקה הפורטוגזית. ב-14 ביוני 2018 חתם לוסיו בהפועל חדרה, וביולי 2020 שוחרר מהקבוצה. ב-9 ביולי 2020 חתם בשורותיה של עירוני קריית שמונה. ב-23 ביולי 2021 חתם לוסיו בהפועל תל אביב לעונה אחת, עם אופציה לעונה נוספת,וב-17 בינואר 2022 חתם בבני יהודה, עד לסיום העונה.אך ב-4 באפריל שוחרר מהמועדון. בורי ראם יונייטד אליפות תאילנד (1): 2014 הפועל באר שבע אלוף האלופים (1): 2015/2016 גביע הטוטו (1): 2016/2017 לוסיו מרניאו, באתר ההתאחדות לכדורגל בישראל לוסיו מרניאו, באתר Transfermarkt לוסיו מרניאו, באתר Soccerway לוסיו מרניאו, באתר FootballDatabase.eu עמוד השחקן באתר Ogol יגאל ברמן, ‏פעם הוא כבש כמו ניימאר: הכירו את לוסיו, באתר ONE‏, 16 ביולי 2016 יגאל ברמן, ‏לוסיו עבר את הבדיקות וחתם רשמית בהפועל ב"ש, באתר ONE‏, 17 ביולי 2016 גביע הטוטו: הפועל באר שבע הביסה 0:5 את הפועל אשקלון, באתר וואלה, 30 ביולי 2016 יניב טוכמן‏, מ.ס. אשדוד הודיעה: לוסיו הושאל רשמית, ניב זריהן עובר להפועל באר שבע, באתר וואלה, 12 בינואר 2017 העברות: וויליאם סוארס סיכם באומוניה, לוסיו עבר לטורקיה, באתר מעריב אונליין, 15 ביולי 2017 יעקב זיו, ‏עושים שוק: הסכם סופי בין ברצלונה לחביי על מסצ'ראנו, ארסנל סימנה מחליף לוונגר, באתר מעריב אונליין, 19 בדצמבר 2017 מיקי שורץ, חדרה: לוסיו עזב, אג'ידה בדרך החוצה, באתר ynet, 6 ביולי 2020 שלום אלבז, ‏רכש ראשון לק"ש: לוסיו חתם רשמית לעונה אחת, באתר ONE‏, 9 ביולי 2020 נדב צנציפר, רשמית: לוסיו חתם בהפועל תל אביב, באתר ynet, 23 ביולי 2021 חיזוק ששווה עליית ליגה? לוסיו חתם בבני יהודה, באתר ynet, 17 בינואר 2022
קורביל

קוֹרְבֵּיל (בצרפתית: ‏Corbeil-Essonnes‏Ⓘ‏, נהגה קוֹרְבֵּיי-אֶסוֹן) היא קומונה במחוז אֶסוֹן שבחבל איל-דה-פראנס בצרפת. העיר שוכנת על נהר סן, וממוקמת כ-28 ק"מ דרומית מזרחית לפריז. שם העיר נגזר משם העיר הלטיני Corbulium וכן מהשם הגאלי cor beel, שמשמעותו הבית הקדוש. ממצאים שנמצאו בגדה המערבית של הסן, מעידים על נוכחות אנושית באֵזור כבר בתקופה הפלאוליתית והנאוליתית. קיימים גם ממצאים ליישוב בתקופה הרומית, וככל הנראה, הדרך בין אגדינקום (Agendicum סנס המודרנית) ללוטטיה עברה בתחום העיר. העיר נמצא בדרום השטח האורבני של מטרופולין פריז בצפון-מזרח המחוז אסון. בעיר נמצאת ההתחברות של נהר האסון ונהר הסן. במאה ה-19, קורביל הייתה מרכז של טחינת קמח. כמו כן בלטה בתעשיית הנייר, הודות למפעל ייצור הנייר של פייר-פרנסואה דידו, שנוסד שם עוד הרבה קודם. היישוב היהודי, ככל הנראה היה קיים במקום כבר בראשית ימי הביניים. במאות ה-12 וה-13 התקיימה בעיר קהילה יהודית גדולה, שהלכה והתפתחה, ואף הייתה בה ישיבה גדולה. כמה מגדולי הראשונים ומהמפורסמים שבהם, היו מתושבי העיר. בהם: ר' יעקב הקדוש מקורביל, מבעלי התוספות. חיבר פירושים על התורה בדרך גימטריאות (הובאו בתוספות על התורה ובספר 'פענח רזא'). נהרג על קידוש השם, ככל הנראה במהלך מסע הצלב השלישי, בשנת ד'תתק"נ. אחיו, רבי יהודה מקורביל, גם הוא מבעלי התוספות, דודו של הש"ר מקוצי, נהרג על קידוש השם, ככל הנראה במהלך מסע הצלב השישי, בערך בשנת ד'תתקצ"ב. רבי יעקב הלוי ממרויש, בעל שו"ת מן השמים. רבי יצחק מקורביל, בעל הספר מצוות קטן. תלמידו רבנו פרץ מקורביל, בעל ההגהות סמ"ק, שעמד בראשות הישיבה שבעיר. רבי יעקב מקורביל, חיבר ספר בשם 'עץ החיים', תקופת חייו נעה בערך בין השנים ה'ק"נ-ה'ר'. רבינו אלחנן מקורביל. לאחר גירוש צרפת, היישוב היהודי אמנם חזר והתבסס בה, למרות הרדיפות והגירושים החוזרים ונשנים, אך כבר לא היה בממדיו הקודמים, ובהמשך הלך ודעך. ספרד אלזירה (ספ'), ספרד (מ־1991) פורטוגל בליניו (פו'), פורטוגל (מ־2000) סקוטלנד איסט דונברטונשייר (אנ'), סקוטלנד (מ־1989) גרמניה זינדלפינגן (גר'), גרמניה (מ־1961) מדיה וקבצים בנושא קורביל בוויקישיתוף אתר האינטרנט הרשמי של קורביל (בצרפתית) קורביל, ברשת החברתית פייסבוק קורביל, ברשת החברתית אקס (טוויטר) קורביל, ברשת החברתית אינסטגרם קורביל, ברשת החברתית LinkedIn קורביל, באתר אנציקלופדיה בריטניקה (באנגלית) קורביל (צרפת), דף שער בספרייה הלאומית ראו אנציקלופדיה לתולדות גדולי ישראל עמ' 874. תוספות ישנים יומא יד: ד"ה ועוד מזה; אוצר הגדולים חלק ד אות רמ. אוצר הגדולים חלק ה אות תתשה. אוצר הגדולים חלק ב אות תקסה. עמק הבכא (לרבי יוסף הכהן הרופא, קרקוב 1895), עמ' 72.
מרסל הייסטר

מרסל הייסטר (בגרמנית: Marcel Heister; נולד ב-27 ביולי 1992 באלבשטאדט שבגרמניה) הוא כדורגלן גרמני המשחק בעמדת המגן השמאלי באיסטרה. הייסטר נולד וגדל בעיר אלבשטאדט שבגרמניה למשפחה ממוצא קרואטי וממוצא שוואבי-דנובי. מגיל צעיר שיחק במחלקות הנוער של גאמרטינגן ורויטלינגן 05 מהליגות הנמוכות בגרמניה. בגיל 18 הצטרף הייסטר לקבוצת הנוער של הופנהיים. אחרי עונה אחת בקבוצת הנוער של המועדון, החל הייסטר לשחק בקבוצת ה-U19 ובקבוצת המילואים של המועדון כשבמדיה ערך 26 הופעות אך לא רשם הופעות במדי הקבוצה הראשונה של המועדון. בקיץ 2012, עזב הייסטר לראשונה ככדורגלן את גרמניה וחתם בנ.ק. זאדאר מליגת העל הקרואטית. ב-1 בספטמבר 2012, ערך הייסטר את הופעת הבכורה שלו במדי זאדאר כשעלה כמחליף בתיקו 1-1 נגד איסטרה 1961. ב-22 בפברואר 2013, כבש הייסטר את שער הבכורה שלו במדי זאדאר בהפסד 2-1 ל-NK זאגרב. לאחר שנתיים בזאדאר בהן מיעט לשחק ורשם 31 הופעות ליגה בהן כבש שני שערים סיים את דרכו בקבוצה. ב2014 חתם הייסטר באיסטרה 1961. ב-16 במרץ 2014, ערך הייסטר את הופעת הבכורה שלו במדי איסטרה 1961 בהפסד 6-0 לדינמו זאגרב. בעונתו הראשונה בקבוצה לא זכה הייסטר לדקות משחק רבות ורשם רק שבע הופעות ליגה. בעונה שלאחר מכן הפך הייסטר לשחקן הרכב ראשון באיסטרה וב-9 באוגוסט 2014 כבש את שער הבכורה שלו במדי איסטרה בתיקו 1-1 נגד סלובן בלופו. ב-27 ביולי 2015, כבש הייסטר צמד שערים ובישל שער נוסף בניצחון איסטרה 4-1 על היידוק ספליט. ב-15 ביולי 2016, סיכם הייסטר לעונה אחת עם אופציה לעונה נוספת בבית"ר ירושלים וב-18 ביולי הגיע לישראל וחתם בקבוצה לארבע עונות. ב-28 ביולי, ערך הייסטר את הופעת הבכורה שלו במדי בית"ר כשעלה כמחליף בתיקו 1-1 נגד ילגבה רידה הלטבית במסגרת הסיבוב השלישי של מוקדמות הליגה האירופית. ב-4 באוגוסט, כבש הייסטר את שער הבכורה שלו במדי בית"ר בניצחון 3-0 על ילגבה במסגרת משחק הגומלין בין הקבוצות בליגה האירופית. ב-21 באוגוסט, ערך הייסטר את הופעת הליגה הראשונה שלו במדי בית"ר בתיקו 2-2 נגד מכבי פתח תקווה. במהלך חודש מרץ 2017, עקב פציעה שספג בשריר הירך נעדר הייסטר משלושה משחקים של בית"ר בגביע נגד עירוני קריית שמונה ומצמד משחקי ליגה נגד מכבי חיפה והפועל באר שבע. ב-19 בספטמבר 2017 הורחק הייסטר לחמישה משחקים על ידי בית המשפט המשמעתי של ההתאחדות, לאחר דו"ח חמור של השופט זיו אדלר במשחק בין בית"ר ירושלים להפועל חיפה, הייסטר הועמד גם לדין פנימי של המועדון וקיבל קנס בסכום של 28,000 ש"ח. ב-8 ביוני 2018 מימשה בית"ר את האופציה על הייסטר לעונת 2018/2019, אך ב-4 ביולי 2018 נמכר לפרנצווארוש ההונגרית תמורת כ-300 אלף אירו. את השער הראשון שלו במדי פרנצווארוש כבש במשחקו הרביעי בקבוצה ב-16 ביוני 2021 חתם הייסטר בפהרוואר בקיץ 2024 חתם באיסטרה מליגת העל הקרואטית. מדיה וקבצים בנושא מרסל הייסטר בוויקישיתוף מרסל הייסטר, באתר ההתאחדות לכדורגל בישראל מרסל הייסטר, באתר Transfermarkt מרסל הייסטר, באתר Soccerway מרסל הייסטר, באתר WorldFootball.net מרסל הייסטר, באתר FootballDatabase.eu גיא בן זיו, ‏הייסטר התאכזב שבית"ר מימשה את האופציה, באתר ONE‏, 8 ביוני 2018 אופיר סער‏, בית"ר ירושלים: הייסטר נמכר לפרנצווארוש, אין תקציב למגן שמאלי חדש, באתר וואלה, 4 ביולי 2018 לאפורטה: רגוע לגבי עתידו של מסי, מתקדמים יפה, באתר ONE‏, 16 ביוני 2021
ממלכת לומברדיה-ונציה

ממלכת לומברדיה-ונציה הייתה חלק מהאימפריה האוסטרית, שניתן לה לאחר קונגרס וינה, וכללה את שטחי דוכסות מילאנו והרפובליקה הוונציאנית לשעבר. בשנת 1859 הובסה אוסטריה על ידי ממלכת סרדיניה וצרפת במלחמת העצמאות האיטלקית השנייה, ונאלצה למסור את לומברדיה לממלכת סרדיניה, ובכך החל למעשה תהליך איחוד איטליה. בשנת 1866 לחמה איטליה לצד פרוסיה במלחמת אוסטריה–פרוסיה, ובתמורה קיבלה בהסכם השלום את אזור ונציה. בשנת 1814 אושר בהסכם פריז שלטון האוסטרים על שטחי דוכסות מילאנו לשעבר, יחד עם שטחי דוכסות מנטובה הסמוכה, ועל שטחי הרפובליקה של ונציה לשעבר. בקונגרס וינה שולבו השטחים הללו לממלכה אחת, שנשלטה באוניה פרסונלית על ידי הקיסר האוסטרי. שלא כמו הדוכסות הגדולה של טוסקנה, דוכסות מודנה ודוכסות פארמה, שנותרו עצמאיים תחת שלטון בית הבסבורג, הייתה ממלכת לומברדיה-ונציה חלק מהאימפריה האוסטרית. בשנת 1830 היו לומברדיה וונציה שני המחוזות המשגשגים ביותר בחצי האי האיטלקי. למרות שהמנהל המקומי היה איטלקי והשפה הרשמית הייתה איטלקית, נאלצו השלטונות האוסטריים להתמודד עם תנועת האיחוד האיטלקי (ריסורג'ימנטו). אחרי מהפכה עממית שהתרחשה ב-22 במרץ 1848, הידועה בשם "חמשת ימי מילאנו", ברחו האוסטרים ממילאנו, שהפכה לעיר הבירה של ממשלת לומברדיה הזמנית. למחרת התמרדו גם תושבי ונציה נגד השלטון האוסטרי, ויצרו את ממשלת ונציה הזמנית. לאחר שהביסו הכוחות האוסטרים תחת פיקודו של יוזף רדצקי פון רדץ, את הכוחות הסרדיניים בקרב קוסטוצה (24 - 25 ביולי 1848), נכנסו האוסטרים למילאנו (6 באוגוסט) ולוונציה (24 באוגוסט 1849), והחזירו אותם לשלטון האוסטרי. לאחר מלחמת העצמאות האיטלקית הראשונה הוחלף המשנה למלך בלומברדו-ונציה במושל כללי, ששלט מטעם הקיסר פרנץ יוזף. בתחילה כיהן כמושל כללי יוזף רדצקי פון רדץ, ולאחר פרישתו בשנת 1857 כיהן בתפקיד זה אחי הקיסר מקסימיליאן, ארכידוכס אוסטריה. לאחר מלחמת העצמאות האיטלקית השנייה והתבוסה האוסטרית בקרב סולפרינו בשנת 1859, נאלצה אוסטריה למסור את לומברדיה לקיסר הצרפתי נפוליאון השלישי, אשר מיד העביר אותם לממלכת סרדיניה, ובכך החל תהליך איחוד איטליה. במהלך מלחמת פרוסיה-אוסטריה לחמה ממלכת איטליה לצד פרוסיה, ובעקבות כך נאלצו האוסטרים בשלום פראג למסור גם את שטחי ונציה לממלכת איטליה, מה שהשלים את תהליך האיחוד האיטלקי. איחוד איטליה מדיה וקבצים בנושא ממלכת לומברדיה-ונציה בוויקישיתוף Peter Browning, Revolutions and Nationalities: Europe, 1825-90, Cambridge University Press, 2000, עמ' 26, ISBN 978-0521786072. (באנגלית)
עונת 1992/1993 בליגה הלאומית בכדורסל

עונת 1992/1993 בליגה הלאומית בכדורסל הייתה עונתה ה-39 של ליגת הכדורסל הבכירה בישראל. הליגה גדלה ל-14 קבוצות. מתכונת התחרות עם פורמט פלייאוף לא השתנתה מהעונה הקודמת. ארבע הראשונות התמודדו זו מול זו בסדרות של הטוב מחמישה משחקים, כשלקבוצה בעלת המיקום הגבוה יותר יתרון ביתיות. מנצחות סדרות חצי הגמר התמודדו בסדרת גמר של הטוב מ-5 כאשר המנצחת בסדרת הגמר זוכה באליפות. על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלו בני הרצליה, עירוני נהריה, הפועל גבעתיים והפועל גבת. העונה הסדירה החלה ב-20 בספטמבר 1992 הסתיימה ב-4 באפריל 1993. בעונה הסדירה מכבי תל אביב זכתה במקום השלישי בלבד והודחה בחצי הגמר של הפלייאוף. לאחר הפלייאוף, העונה הסתיימה בניצחון של הפועל גליל עליון בפעם הראשונה בתולדותיה ולאחר שמכבי תל אביב הייתה אלופת הליגה במשך 23 עונות ברציפות. זו הייתה העונה הראשונה מאז הקמת הליגה שבסיומה הוכתרה אלופה מחוץ לעיר תל אביב. עונה זו זכתה בכינוי "עונת הדובדבנים". הייתה זו הפעם הראשונה בתולדות הליגה שמכבי תל אביב לא השתתפה בגמר הפלייאוף. בהתאם לתוצאות העונה מכבי חדרה ומכבי חיפה ירדו ליגה. אדי פיליפס מהפועל גבעתיים עם 25.4 סלים למשחק ו-8.6 ריבאונדים. השיג בעונה הסדירה מדד הגבוה בין כל הכדורסלנים. מיקי ברקוביץ' ממכבי ראשון לציון היה מלך הסלים הישראלי עם 20.6 סלים למשחק. גביע המדינה בכדורסל 1992/1993 מידע מאתר מנהלת הליגה
פרשוב (מחוז)

מחוז פרשוב (בסלובקית: Prešovský kraj) הוא אחד מ־8 מחוזותיה של סלובקיה. המחוז נוסד בשנת 1996 והוא המאוכלס ביותר מבין 8 המחוזות. עיר הבירה של המחוז היא פרשוב. המחוז משתרע בחלקה הצפון־מזרחי של סלובקיה, ושטחו 8,973 קמ"ר. המחוז גובל ב־3 מתוך 7 מחוזותיה האחרים של המדינה: קושיצה (מחוז) גובל בו מדרום, מחוז ז'ילינה במערב ומחוז באנסקה ביסטריצה בדרום־מערב. פני השטח הרריים בעיקרם, ועליהם משתרעים הרי הטטרה, בהם הפסגה הגבהה בסלובקיה, גרלחובסקי שטיט (2,654 מטרים מעל פני הים). במחוז זה זורמים מספר רב של נהרות ונחלים גדולים, ביניהם פופרד (נהר), הנשפך אל הים הבלטי, ודונייץ, שרובו זורם בפולין ואף הוא נשפך אל הים הבלטי. הנקודה הגבוהה ביותר במחוז היא, כאמור, ההר הגבוה ביותר בסלובקיה, גרלחובסקי שטיט (2,654 מטרים מעל גובה פני הים). גובהה של הנקודה הנמוכה ביותר במחוז פרשוב הוא 105 מטרים מעל פני הים. במחוז פרשוב מתגוררים למעלה מ־800,000 תושבים, מה שמביא לצפיפות של 90.8 נפש לקמ"ר. 90.7% מתושבי המחוז הם סלובקים, 4% מהם בני רומה, והשאר מתחלקים למיעוטים קטנים אחרים, ביניהם אוקראינים, רוסים והונגרים. מדיה וקבצים בנושא פרשוב בוויקישיתוף אתר האינטרנט הרשמי של פרשוב
רוצה ויהיה

רוצה ויהיה הוא אלבום הבכורה של הזמר ארקדי דוכין והוא מוקדש כולו לשיריו של המשורר ולדימיר ויסוצקי, כולם למעט אחד בעיבוד מילולי לעברית משפת המקור רוסית. האלבום, שיצא באפריל 1990 וזכה באלבום זהב כשמכר מעל 80 אלף עותקים, היה חלק בהבאתה של תרבות העלייה הרוסית של שנות ה-90 לשיח הציבורי בישראל ואיתה את המסרים המתנגדים למשטר בברית המועצות. האלבום מייצג את רוחו של ויסוצקי עם מסרים המתנגדים לדיקטטורה ולמען חופש. האלבום, אשר יצא לשוק כשנה לאחר הצלחת אלבום הבכורה של להקת "החברים של נטאשה" (בה שותף דוכין ואף כתב לאלבום זה את רוב השירים), הוקלט באולפני קיבוץ העוגן, תוך שבעה ימים בלבד בספטמבר 1989. המילים בעברית נכתבו על ידי מיכה שטרית לאחר שדוכין הסביר לו את הרעיון הכללי של השיר, למעט השיר "טמבל" (במקור "דורצ'ינה-פרוסטופיליה", "Дурачина-простофиля") שמילותיו נכתבו על ידי יהונתן גפן לפי אותו דפוס פעולה וכן השיר "פארוס" שלא תורגמו מילותיו והוא מבוצע בשפה הרוסית. בכל שירי האלבום נשמרו לחניו של ויסוצקי. את הוצאת האלבום ליווה סכסוך בין דוכין, שטרית והאמרגנים שלהם סולו יורמן ומוטי שלמה, שהביא לעיכוב בסיום הפקתו. הסינגל הראשון מתוך האלבום שיצא לרדיו היה "צמרמורת", בפברואר 1990, וזכה לביקורות חיוביות. ארקדי דוכין: שירה, גיטרה בס, פסנתר, kurzweil, גיטרה אקוסטית. ברי סחרוף: גיטרות דני מקוב: תופים ניר בן ציון: קלידים, אקורדיון מיכה שטרית: הפקה, נוסח עברי לכל השירים (פרט ל"טמבל" - יהונתן גפן ו"פארוס"). הוקלט באולפני קיבוץ העוגן - ספטמבר 1989 מיקס באולפני DB הפקת סאונד: אורי ברק עוזרי טכנאי באולפני DB: ערן שפר, דדי טל ניהול הפקה: גילי דיין-פרל עיצוב עטיפת אלבום: פיליפ בולקייה, בוריס ויידמן מידע על האלבום רוצה ויהיה באתר MusicBrainz על האלבום באתר הבית של ארקדי דוכין. ביקורות נתיבה בן יהודה, דוגרי -דוגרי, חדשות, 5 באפריל 1990 רוני סומק, נהג מרוצים שיורים לו בגלגלים, חדשות, 5 באפריל 1990 נילי מירסקי, אלכימיה מופלאה, חדשות, 5 באפריל 1990 יובל מסקין, אהבת ילדות, חדשות, 5 באפריל 1990 יונתן שטרן , ויסוצקי בישראל, חדשות, 27 בפברואר 1990 נדב מנוחין‏, קשוב מאוד 83: היה היה אחד טוב לב, ולדימיר ויסוצקי, באתר וואלה, 3 במרץ 2015 (המשמעות בעברית: מפרש) אירית ורד, החבר של נטשה הורשה להפיץ את תקליטו החדש, חדשות, 9 בינואר 1990 טל פרי, פשרה בסכסוך על שירי ויסוצקי, מעריב, 29 באפריל 1990 תמי לוביץ, חדשותרבות - צמרמורת של ויסוצקי, חדשות, 20 בפברואר 1990 רותם איתן, ציון לשבח, חדשות, 22 בפברואר 1990